1 เดือนที่ผ่านมา ไม่มีความสุขทางใจ จะเครียดอยู่ตลอดเวลา ทั้งๆที่ไม่มีอะไรน่าเครียด ใครพูดอะไรนิดหน่อยก็จะหงุดหงิด ไม่พอใจ โดยเฉพาะแฟน อยากทราบว่าเป็นโรคซึมเศร้าไหมค่ะ และควรทำอย่างไร อยู่แต่สภาวะเดิมๆอยากไปผ่อนคลาย เจอสิ่งใหม่ๆ แต่ไม่ค่อยได้ไปเที่ยวใหนเลยค่ะ
สวัสดีค่ะ อาการไม่มีความสุขทางใจ รู้สึกเครียด หงุดหงิดง่ายดังกล่าวมา อาจเป็นอาการปกติที่เจอได้ในคนที่ต้องเผชิญกับปัญหาต่างๆในชีวิต ไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่สาเหตุอื่นๆเช่นภาวะซึมเศร้า โรคซึมเศร้า โดย การจะวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมควรไปพบแพทย์เพื่อประเมินสุขภาพจิตเพิ่มเติม ถ้าหากมีอาการดังกล่าวมากกว่า 2 สัปดาห์ไม่หายไป การดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์